**August Šenoa, Prosjak Luka**

(čitanka *Snaga riječi* – 114. str.)

**ZADATCI**

**Pročitaj ulomak iz romana i odgovori na pitanja punim rečenicama.**

1. Zašto je Luka dobio prezime Nepoznanić.

2. Luku su u početku dali jednoj baki. Kako se baka brinula o njemu?

3. Kako se spasio iz bakinih ruku?

4. Što je morao raditi u varoškoj (gradskoj) kući da bi zaradio hranu?

5. Tko mu je u gradskoj kući pravio društvo?

6. Objasni značenje rečenice *Srce mu se ukruti, živci otupješe.*?

7. Zašto ga nisu primili u vojsku?

8. Pronađi dvije usporedbe koje govore kako se osjećao kad ga izbaciše iz gradske

kuće.

9. Objasni kako je došlo do toga da Luka postane prosjak.

10. Ponavljamo

Prepiši u bilježnicu vrste karakterizacije likova i njihov opis.

Nakon toga okarakteriziraj prosjaka Luku:

1. napiši Lukinu socijalnu karakterizaciju
2. napiši Lukinu etičku karakterizaciju (navedi dvije-tri osobine i svaku dokaži rečenicom iz teksta)
3. napiši Lukinu psihološku karakterizaciju (navedi dva-tri osjećaja i svaku dokaži rečenicom iz teksta).

**VRSTE KARAKTERIZACIJA:**

**1. FIZIČKA KARAKTERIZACIJA** – vanjski izgled lika

**2. SOCIJALNA KARAKTERIZACIJA** – društveno podrijetlo lika (sredina iz koje lik potječe, položaj u društvu, staleška pripadnost koji utječu na njegov život i ponašanje)

**3. ETIČKA (MORALNA) KARAKTERIZACIJA** – karakter lika i njegove osobine vidljive iz odnosa prema drugim likovima, prema vrijednostima kao što su domovina, istina, pravda…

(hrabar, marljiv, lijen, uporan, znatiželjan, iskren, lažljiv, pošten, strpljiv, mudar, skroman, ohol…

**4. PSIHOLOŠKA KARAKTERIZACIJA** – osjećaji, misli, raspoloženje, stanje svijesti i podsvijesti lika

(sretan, nesretan, zadovoljan, tužan, ljut, zavidan, ljubomoran, začuđen, bijesan…)

**5. GOVORNA KARAKTERIZACIJA** – govor lika koji nam otkriva njegovo podrijetlo, obrazovanje, način razmišljanja i sl.

(uporaba književnoga jezika, narječja, žargona)